

## ŠIAULIŲ MIESTO SAVIVALDYBĖS ADMINISTRACIJOS

**DIREKTORIUS**

**ĮSAKYMAS**

**DĖL ŽEMĖS SKLYPO J. ŽEMAIČIO G. 3, ŠIAULIUOSE, DETALIOJO PLANO**

**KEITIMO**

2022 m. ........................ d. Nr. A-........

Šiauliai

Vadovaudamasis Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ patvirtintu Pasiūlymų teikimo dėl teritorijų planavimo proceso inicijavimo tvarkos aprašu, Lietuvos Respublikos teritorijų planavimo įstatymo 28 straipsnio 1, 4 ir 8 dalimis, Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“ patvirtintų Kompleksinio teritorijų planavimo dokumentų rengimo taisyklių 312, 313 ir 314 punktais:

1. N u s p r e n d ž i u pradėti Žemės sklypo J. Žemaičio g. 3, Šiauliuose, detaliojo plano (toliau – Detalusis planas), patvirtinto Šiaulių miesto savivaldybės tarybos 2006 m. rugsėjo 28 d. sprendimu Nr. T-352, keitimo procedūrą.

2. N u s t a t a u, kad Detaliojo plano keitimo tikslai:

2.1. sklypo suformavimas įsiterpusiam valstybiniam žemės plotui;

2.2. naujai suformuoto žemės sklypo padalijimas ir sujungimas su besiribojančiais žemės sklypais.

2.3. žemės sklypų tvarkymo ir naudojimo reglamentų nustatymas, vadovaujantis galiojančių teisės aktų reikalavimais ir Šiaulių miesto bendrojo plano sprendiniais.

3. Į p a r e i g o j u Architektūros, urbanistikos ir paveldosaugos skyrių parengti Teritorijų planavimo proceso inicijavimo sutarties projektą.

Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Administracijos direktorius Antanas Bartulis